ไฟแนนซ์ทูเดย์
สัญญาณร้ายเศรษฐกิจฐานราก เมื่อบิ๊กแบงก์ชาติและสภาพัฒน์ ต่างพร้อมใจกันออกมาเตือนถึงแนวโน้มการ &#8220;ค้างชำระ&#8221; หนี้ภาคครัวเรือนสูงขึ้นอย่างน่าเป็นห่วง หลังปริมาณสินเชื่อเพื่อการอุปโภคบริโภคตอนนี้ทะยานขึ้นจากปีก่อนถึง 20.4% ส่วนหนึ่งเป็นผลจากการใช้สิทธิตามโครงการรถยนต์คันแรกและบ้านหลังแรกของรัฐบาล ทั้งๆ ที่โดยหลักแล้วคนรายได้ปานกลางน้อย ไม่ควรมีหนี้สูงเกินกว่า 10% ของรายได้ไปมากนัก แต่ปัจจุบันคนยุคนี้กลับมีทัศนคติต่อการกู้ยืมว่าเป็นเรื่องธรรมดา ส่งผลให้ขณะนี้สัดส่วนการออมเงินของภาคแรงงานล่าสุดมีแค่ 7.8% ของจีดีพี ทั้งที่ควรมากกว่านี้
20 ธ.ค. 2555

สัญญาณร้ายเศรษฐกิจฐานราก เมื่อบิ๊กแบงก์ชาติและสภาพัฒน์ ต่างพร้อมใจกันออกมาเตือนถึงแนวโน้มการ “ค้างชำระ” หนี้ภาคครัวเรือนสูงขึ้นอย่างน่าเป็นห่วง หลังปริมาณสินเชื่อเพื่อการอุปโภคบริโภคตอนนี้ทะยานขึ้นจากปีก่อนถึง 20.4% ส่วนหนึ่งเป็นผลจากการใช้สิทธิตามโครงการรถยนต์คันแรกและบ้านหลังแรกของรัฐบาล ทั้งๆ ที่โดยหลักแล้วคนรายได้ปานกลางน้อย ไม่ควรมีหนี้สูงเกินกว่า 10% ของรายได้ไปมากนัก แต่ปัจจุบันคนยุคนี้กลับมีทัศนคติต่อการกู้ยืมว่าเป็นเรื่องธรรมดา ส่งผลให้ขณะนี้สัดส่วนการออมเงินของภาคแรงงานล่าสุดมีแค่ 7.8% ของจีดีพี ทั้งที่ควรมากกว่านี้
...ด้านผู้บริหารแบงก์อย่าง รัชดา เสริมศิลปกุล ผู้อำนวยการการตลาดและผลิตภัณฑ์ ME by TMB ก็ออกมาแนะนำว่า การมีบัญชีเงินเก็บ จะช่วยลดความผันผวนของการบริโภคและเพื่อเหตุฉุกเฉิน สร้างความมั่นคงในชีวิตมนุษย์เงินเดือนในยุคอิเล็กทรอนิกส์ไม่ควรหลงไปกับการโฆษณา แต่ต้องท่องคาถาให้ขึ้นใจ ป้องกันก่อหนี้เกินตัว เลิกพฤติกรรม “ใช้ก่อนออม” แต่เปลี่ยนมาเป็น “ออมก่อนใช้” อย่าง ME by TMB มีการออกผลิตภัณฑ์ให้ผลตอบแทนเงินเก็บสูงถึง 4 เท่า หรือเท่ากับ 3% ก็ถือเป็นการช่วยลูกค้ารู้จักใช้เงินอย่างชาญฉลาด และอยากให้มนุษย์เงินเดือนทั้งหลายกันเงินส่วนหนึ่งเก็บในบัญชีที่ปลอดภัยอืมมม... อยากเห็นรัฐบาลมาแนะนำให้คนออมเงินแทนที่จะเป็นหนี้แบบนี้กันมากๆ
...กิตติรัตน์ ณ ระนอง รองนายกรัฐมนตรีและ รมว.คลัง ออกอาการเคืองสถาบันจัดอันดับ เอสแอนด์พี ที่ไม่ยอมปรับเครดิตเพิ่มให้แล้วยังติงเป็นห่วงการดำเนินนโยบายประชานิยมของไทยจะพ่นพิษให้ฐานะการคลังมีปัญหา ขณะที่ปัญหาการเมืองก็ยังเป็นอุปสรรคการขยายตัวทางเศรษฐกิจ เห็นทีผู้บริหารเศรษฐกิจไทยต้องยอมรับความจริงกันได้แล้ว
ควันหลงมรสุมโยกย้าย อารีพงศ์ ภู่ชอุ่ม ปลัดกระทรวงคลัง ในหลายสัปดาห์ที่ผ่านมา ทำให้ เบญจา หลุยเจริญ อธิบดีกรมศุลกากร ที่มีชื่อจะมาเป็นปลัดกระทรวงการคลังคนใหม่ ออกตัวว่า ไม่เป็นความจริงๆ ส่วนเรื่องที่บินไปลอนดอน เจ๊เบญจายอมรับว่า เป็นเรื่องจริงไม่ปิดบังใคร แต่ที่บอกว่าไปพบนายเล็กนายใหญ่นั้น เจ๊เบญจาบอกว่า ไม่แน่นอนพันเปอร์เซ็นต์